Diari Oficial de la Generalitat Valenciana


Sumari del DOGV 103, del 05-05-1983 (1983/802228)

DECRET 48/1983, de 18 d'abril, pel qual s'estableíx el marc d'actuació de la Generalitat Valenciana en relació amb la informació, formació, estudis i assistència tècnica al comerç interior i al consum.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/04/18/48/dof/vci/html**

### Dades del document

Número de DOGV
:   103

Data del DOGV
:   05-05-1983

Secció del DOGV
:   DISPOSICIONS GENERALS

Número del document
:   1983/802228


Data del document
:   18-04-1983

Organisme emissor
:   Conselleria d'Indústria i Comerç

Tipus de document
:   Decret

Anàlisi jurídica

Decret 48/1983, de 18 d'abril, pel qual s'estableix el marc d'actuació de la Generalitat Valenciana en relació, amb la informació, formació, estudis i assistència tècnica al comerç interior i consum.  
D'acord amb l'Estatut d'Autonomia de la Comunitat Valenciana, correpon a la Generalitat Valenciana la competència exclusiva en matèria de comerç interior, article 34, punt 1, apartat 5, de la Llei Orgànica 5/1982, d?1 de juliol.   
En virtut del Reial Decret 4.119/1982, de 29 de desembre, de traspàs a la Comunitat Valenciana de les funcions i serveis de reforma d'estructures comercials i comerç interior, i en raó de la situació, característiques i problemàtica de la distribució comercial i el consum a la nostra Comunitat, cal regular adequadament les actuacions de la Generalitat que permeten d'elevar el nivell d'informació, formació i capacitació tècnica dels comerciants, i de les altres persones relacionades amb la distribució i el consum, contribuint així a la reforma, modernització i tecnificació de la distribució comercial, per tal d'adequar-la a les necessitats del consum.   
Amb aquesta disposició s'estableix el marc d'actuació i el programa d'ajudes en matèria d'informació, divulgació, formació, estudis i assistència tècnica al comerç interior i consum.   
Per tot això, i d'acord amb el Decret 32/1983, de 21 de març, d'assignació de competències a la Conselleria d?Indústria i Comerç, i el Decret de 3 de desembre de 1982, pel qual s'aprova el Reglament Interior del Consell de la Generalitat Valenciana, a proposta del Conseller d?Indústria i Comerç, i amb l'acord previ del Ple del Consell de 18 d'abril de 1983,   
DECRETE  
I. De les activitats a realitzar  
1. Activitats d'informació.   
Les activitats d'informació tenen la finalitat d'orientar i sensibilitzar els comerciants i el personal del sector de la distribució comercial, així com l'opinió pública, de la importància de l'activitat comercial i contribuir per tal que els protagonistes del sector siguen conscients de la necessitat d'evolució i modernització de les estructures comercials i coneguen la problemàtica que els pot plantejar l'adaptació al canvi, i se'ls facilitarà l'accés a l'instrumental i a les possibles solucions, en benefici del propi sector i de la col·lectivitat.   
Les activitats a realitzar seran les següents:   
1.1. Informació, orientació i sensibilització de l'empresa comercial, a fi de donar a conéixer als comerciants la problemàtica i les tendències del sector i la seua evolució possible.   
1.2. Informació a l'empresa comercial sobre aspectes legals, fiscals, de finançament, gestió, òrganització i d'altres aspectes d'interés en relació amb l'activitat comercial.   
1.3. Sensibilització del consumidor i de l'opinió pública en general, sobre la importància de l'activitat de la distribució comercial i de la seua evolució, a fi de col·laborar en la millora de la imatge del comerç en la societat i en l'actitut del ciutadà davant el consum i l'abastiment de béns i serveis.   
Les activitats esmentades anteriorment podran efectuar-se mitjançant sessions divulgatives, conferències, publicacions, etc . de manera oral o amb el suport d'ajudes tècniques, i tant amb la presència física dels interessats com a distància, mitjançant la utilització de mitjans audiovisuals.   
2. Activitats de formació professional.   
Les activitats de formacio professional tenen per finalitat la captació tècnica, constant actualització i millora dels coneixements, per tal d'elevar la preparació tècnica i professional dels comerciants, personal del sector comerç i d'altres persones interessades en el sector de la distribució comercial.   
Les activitats a realitzar seran les següents:   
2.1. Cursos de nivell bàsic. S'entén per cursos de nivell bàsic aquells l'objecte dels quals siga la capacitació tècnica, l?actualització i/o l'especialització del personal que preste serveis en el sector de la distribució comercial o tracte d'accedir-hi.   
2.2. Cursos de nivell intermedi. Cursos de capacitació tècnica i formació permanent, dirigits al personal del sector de la distribució comercial, prenent com a base la funció a desenvolupar a l'empresa, tals com caps de venda, caps de magatzem i caps administratius.   
La duració d'aquests cursos no podrà ser superior a 50 hores.   
2.3. Cursos de nivell directiu. Cursos de formació, perfeccionament i actualització de coneixements, dirigits a empresaris i gerents de la petita i mitjana empresa comercial.   
La durada d'aquests cursos no podrà ser superior a 120 hores.   
2.4. Cursos de nivell superior o d'Assessorament Tècnic Comercial. Cursos de Diplomats en Assessorament Tècnic Comercial i Assistència al Comerç, destinats essencialment a titulats superiors, per tal de dotar-los dels coneixements tècnics i analítics necessaris sobre les diferents àrees de gestió i òrganització de l'empresa comercial, així com del sector de la distribució comercial.   
2.5. Jornades Tècniques que aborden aspectes fonamentals de la distribució comercial interior i aprofondesquen en temes monogràfics, mitjançant reunions en les quals un o alguns ponents, successivament, desenvolupen, davant un auditori, diversos temes sobre una o diverses matèries.   
2.6. Taules Rodones que aprofiten com a centre de contacte i de reunió de tècnics i especialistes del sector, amb assistència o no d'altres persones interessades, on es confronten, s'analitzen i es debaten els diversos temes de la taula rodona, de tot el qual s'extrauran les conclusions corresponents.   
2.7. Congressos on es puguen presentar i debatre, amb persones i estaments públics i privats, temes sobre un o diversos aspectes relacionats amb la distribució interior, amb adopció de conclusions que, en tot cas, s'elevaran als Poders Públics i es divulgaran perquè se'n prenga coneixement.   
2.8. Missions comercials a l'estranger que permeten un millor coneixement in situ de la tecnologia comercial, tècniques de gestió, òrganització, equipament, distribució física, etc., a efectes de la difusió posterior i l'aplicació pràctica.   
Aquestes missions hauran d'estar integrades per tres persones, una d'elles nomenada per la Conselleria d?Indústria i Comerç.   
3. Estudis i assistència al comerç interior.   
3.1. Gabinets d'Assessorament Tècnic Comercial que presten serveis d'anàlisi, diagnosi i assistència tècnica a l'empresa comercial i que actuen com a racionalitzadors de la gestió i l'òrganització empresarial, i impulsors de noves formes de comerç. Aquests Gabinets hauran d'estar dirigits per un Diplomat en Assessorament Tècnic Comercial.   
Podran ser objecte d'ajuda els Gabinets d'Assessorament Tècnic Comercial creats per Corporacions Públiques, Cooperatives, Associacions Professionals.   
3.2. Estudis i investigacions en matèria de reforma d'estructures comercials i per a l'elaboració de la política d'assentaments comercials, amb conclusions i propostes d'actuació a realitzar, que contribuesquen a superar les deficiències de la distribució comercial i d'aconseguir una racionalització i modernització de les estructures comercials.   
3.3. Concessió de beques. Les beques podran mirar de cobrir el cost de la matrícula i el material docent del curs de què es tracte.   
II. De les formes d'actuació  
4. Les formes d'actuació seran les següents:   
4.1. Actuació directa.   
La Conselleria d'Indústria i Comerç podrà realitzar directament les activitats a què fan referència els punts anteriors, o bé contractar i gestionar la realització de les activitats que considere oportunes, mitjançant la convocatòria del concurs adient.   
4.2. Convenis de col·laboració.   
Per a la realització de les activitats esmentades als punts 1, 2 i 3 d'aquesta disposició, la Conselleria d?Indústria i Comerç podrà subscriure convenis de col·laboració amb Entitats, Associacions i Empreses, determinant les activitats específiques a desenvolupar, els programes, calendari i terminis de realització, tramitació, justificació, ajudes econòmiques a concedir, si escau, i d'altres condicions necessàries per a l'execució adequada.   
4.3. Subvenció d'activitats.   
1. Les ajudes econòmiques que s'assignen per a la realització de les activitats a realitzar en els punts 1, 2 i 3 d'aquesta disposició, inclòses les que siguen objecte de Conveni de col·laboració, adopfaran la forma de subvenció.   
2. La subvenció podrà cobrir totalment o parcial el cost de les activitats a realitzar. La subvenció parcial podrà referir-se a una part del cost total de l'activitat, o a determinats capítols, temes o programes d'aquella. La subvenció total només es concedirà en casos excepcionals i sempre que l'entitat sol·licitant acredite la insuficiència de recursos econòmics per a atendre els castos de l'activitat pretesa.  
3. Les subvencions per al funcionament dels Gabinets d'Assessorament Tècnic Comercial només podran concedir-se a Corporacions de dret públic, Associacions professionals o Cooperatives sense finalitats lucratives i relacionades amb el comerç interior.   
III. Règim de subvenció d'activitats  
5. Tramitació i resolució de les peticions.   
5.1. Les sol·licituds per a l'obtenció de les subvencions establertes en aquesta disposició, es formularan mitjançant instància dirigida al Director General de Comerç i Consum, a través dels Serveis Territorials de Comerç d'aquesta, acompanyades de la documentació que reglamentàriament es determine.   
5.2. Rebudes les sol·licituds i la documentació corresponents, el Director General de Comerç i Consum resoldrà sobre l'adjudicació de subvencio total o parcial, o la denegació de la petició.   
6. Període de realització d'activitats.   
Les activitats inclòses en els punts 1 i 2 d'aquesta disposició hauran de realitzar-se entre el 15 de gener i el 15 de desembre de cada any. Les activitats a què fa referència l'article 3 d'aquesta disposició podran realitzar-se entre el dia 15 de gener de cada any i el 30 de juny del següent. En tots els casos la realització de l'activitat s'ajustarà al calendari proposat i/o concedit per la Conselleria d?Indústria i Comerç, i es podrà modificar amb autorització d'aquesta.   
7. Justificació, control i inspecció de les activitats.   
7.1. Dins del mes següent a la terminació de cada activitat, les entitats beneficiàries de les ajudes, hauran de justificar, a satisfacció de la Conselleria d?Indústria i Comerç, la realització de les activitats.   
7.2. La Conselleria d?Indústria i Comerç realitzarà les inspeccions que considere convenient per al control adequat de les activitats subvencionades.   
8. Formes de pagament  
8.1. En el cas d'activitats docents, la subvenció concedida o minorada s'abonarà quan escaiga, una vegada acabada l'activitat, després de la justificació d'aquesta.   
8.2. Pel que fa als Gabinets d'Assessorament Tècnic Comercial, s'abonarà l'import de la subvenció per trimestres vençuts.   
8.3. En les altres activitats el pagament s'efectuarà només es justifique la realització, i amb la resolució prèvia de la Conselleria podran concedir-se avanços d'un màxim del 50% de la subvenció concedida, sempre que s'aporte garantia suficient a judici d'aquesta.   
DISPOSICIONS FINALS  
Primera.   
El Conseller d?Indústria i Comerç podrà dictar les disposicions complementàries d'aquest Decret, així com les normes interpretatives que calga.   
Segona.   
Aquest Decret entrarà en vigor el mateix dia de la publicació al «Diari Oficial de la Generalitat Valenciana».   
DISPOSICIONS TRANSITORIES  
Els períodes establerts al punt 6 d'aquesta disposició començaran enguany a partir del dia següent al de la publicació d'aquest Decret al «Diari Oficial de la Generalitat Valenciana».   
Valencia, 18 d'abril de 1983.   
El President de la Generalitat,  
JOAN LERMA I BLASCO  
El Conseller d?Indústria i Comerç,  
SEGUNDO BRU I PARRA


Còpia Permalink ELI